Tazi

Tazi () on neuvostoliittolainen koirarotu. Siitä on olemassa kaksi eri muunnosta, turkmenistanilainen (Turkmenian Tazi) ja kazakstanilainen (Khazakh Tazi).Morris, Desmond. Dogs - The Ultimate Dictionary of Over 1,000 Dog Breeds, s. 43. Ebury Press, 2001. . Virallisesti näistä on tunnustettu vain jälkimmäinen.

Tazi-nimitystä on käytetty myös mm. afgaaninvinttikoirasta ja sen muunnoksesta khalag tazista, sekä salukista ja kirgisianvinttikoirasta. Se tarkoittaa persiaksi arabialaista. 

 Ulkonäkö 
pienoiskuva|Kaksi tazia messukeskukseen "lavastetussa" kazakstanilaisessa jurtassa.
Tazi on lyhytkarvainen ja vankkarakenteinen vinttikoira, joka muistuttaa salukia hapsuttuneita korviaan ja häntäänsä myöten. Se kuitenkin eroaa persialaisesta rodusta voimakkaammalla rakenteellaan.Canton, Mario. Levrieri e segugi primitivi, s. 33-37, 46-47, 135-137. Antonio Crepaldi Editore, 2012: Porto Viro, Italia. Se on pienempi kuin venäjänvinttikoira ja englanninvinttikoira. Se on ruusukorvainen, soikeasilmäinen, pitkähäntäinen ja pitkäraajainen. Sen pitkä pää on kartionmuotoinen, ja kuono ja kallo ovat melko kapeita. Sillä ei ole lainkaan otsapengertä. Kaula on vankka ja lyhyehkö, lantio luisu ja rintakehä pyöristynyt ja syvä.Gondrexon, A. & Browne, Ives. Maailman koiraopas, s. 184. Weilin+Göös, 1974: Helsinki. Karvapeite on suora ja pehmeä. Väritys voi olla valkoinen, keltainen (kaikissa sävyissään vaaleasta fawnista punaiseen), harmaa (kaikissa sävyissään) tai musta. Pienet valkoiset merkit otsassa, kuonossa, kaulassa, rintakehässä, tassuissa ja hännänpäässä sallitaan; vaaleat tan-merkit sallitaan; mustat karvankärjet sallitaan; vaalea tai tumma maski sallitaan. Uroksen säkäkorkeus on 60–70 cm ja nartun 55–65 cm; 2 cm poikkeama suuntaan tai toiseen sallitaan.Standard: Kazakh Tazy. Fédération Cynologique Internationale. Haettu 13.9.2024.

 Luonne ja käyttäytyminen 
Rotu on luonteeltaan itsenäinen,, lempeä, rohkea ja karaistunut. Se kykenee suuriin nopeuksiin ja sillä on terävä reaktiokyky. Se ei juurikaan hauku eikä sen tule olla aggressiivinen. Se pystyy juoksemaan nopeasti myös metsäisessä ja pensaikkoisessa maastossa. Toisin kuin englanninvinttikoira, tämä rotu on pitkän matkan juoksija: se voi saavuttaa 40 km tuntivauhdin ja säilyttää sen yli 5 km matkan ajan. Se myös kääntyy sujuvammin riistanajossa vastaan tulevista kurveista, koska sillä on joustavampi lihaksisto. Se tunnetaan lisäksi siitä, että sillä on hyvä ennakointikyky, mikä mahdollistaa suuren nopeuden epätasaisessa, metsäisessä maastossa ja tiheän aluskasvillisuuden yllä ilman törmäämistä puihin ja pensaisiin.

 Alkuperä 
pienoiskuva|Kazakstanilainen tazi paikallisessa postimerkissä.
pienoiskuva|Tazeja kazakstanilaisessa postimerkissä.
Tazi on tunnettu muinaisista ajoista asti, ja se mainitaan paikallisten kansojen teoksissa.Тазы. Russian Kennel Federation, 2022. Haettu 12.3.2024. Sen kotiseutua on Keski-Aasia, tarkemmin määriteltynä Kaspianmeren itäpuolella sijaitsevat aavikkoalueet ja erityisesti aromaat. Toisten lähteiden mukaan sen esiintymisalue keskittyy erityisesti Kirbizin aroille. Sillä lienee yhteinen alkuperä afgaaninvinttikoiran kanssa.Hancock, David. Sighthounds - Their Form, Their Function and Their Future, s. 150. The Crowood Press: Ramsbury, Marlborough, Wiltshire, 2012. . 

Rotu jalostettiin ensisijaisesti pienriistan kuten ketun, jäniksen, murmelin, gasellin ja villikissan metsästykseen, mutta sitä käytetään myös apuna susien ja hirvien kaatamiseen. Se on työskennellyt perinteisesti metsästyskotkien ja hevosten selässä liikkuneiden metsästäjien kanssa. Se on ollut paikallisheimoille elintärkeä apukeino ruuanhankinnassa, minkä vuoksi sitä on jo pitkään arvostettu suuresti: puhdasrotuinen yksilö oli aikanaan 7 hevosen arvoinen.

1970-luvulla populaatio kuitenkin väheni huomattavasti, koska koiria tapettiin tarkoituksenomaisesti ajamalla takaa ja ampumalla jeepeistä ja helikoptereista käsin. Syynä tähän oli se, että paikallisen hirven kuolemisen sukupuuttoon katsottiin johtuvan niistä. Nykyisin rodulle ei myöskään ole tarpeeksi käyttöä, että se säilyisi kotiseudullaan runsaslukuisena ja elinvoimaisena.

Syyskuussa 2024 Fédération Cynologique Internationale tunnusti rodun nimellä Kazakh Tazy.Kazakh Tazy. Fédération Cynologique Internationale, 2024. Haettu 8.9.2024.

 Muunnokset 
 Khazakh tazi 
Khazakh tazi, "kazakstaninvinttikoira", eli crymka on runsaslukuinen Kazakstanin lisäksi myös Pohjois-Uzbekistanissa. Sen säkäkorkeus on 60-70 cm. Ile-Alataun kansallispuiston lähellä on maatila, jossa koiria kutsutaan nimellä crymka, johtuen siitä että niiden alkuperän uskotaan olevan Krimin niemimaalla.

Kumai tazi on pitkäkarvainen kazakstanilainen muunnos: karvan pituus korvissa on 5-10 cm muodostaen niihin hapsut (kazakiksi burki tai chashak), lisäksi hapsut muodostuvat rintakehän alaosaan, eturaajojen takaosiin ja takaraajoihin.

Dzohrghak tazi on lyhytkarvainen kazakstanilainen muunnos: pitkää karvaa on ainoastaan korvissa, joihin muodostuu hapsut.

Sekä kumai tazilla että dzohrghak tazilla esiintyy paljon eri värejä, mutta yleisimmät ovat tummanruskea hiillikko ja musta kermanvärisin merkein.

 Turkmenian Tazi 
Turkmenian tazi, "turkmenistaninvinttikoira", on kevytrakenteisempi ja pienikokoisempi muunnos. Sen säkäkorkeus on alle 60 cm.

 Katso myös 
Chortai
Etelävenäjänvinttikoira

 Lähteet 
 Viitteet 

Luokka:FCI 10 Vinttikoirat
Luokka:Vinttikoirat
Luokka:Aasialaiset koirarodut